Дорофеев Роман Романович

Роман Романович Дорофеев (09.02.1985) — Былатыан Ойуунускай аатынан Саха академическай тыйаатыр артыыһа, тыйаатыр уонна киинэ артыыһа, режиссер.

 Олоҕун олуктара 

 1985 сыллаахха олунньу 9 күнүгэр Алексеевскай оруйуоҥҥа Чөркөөх нэһилиэгэр күн сирин көрбүтэ. 
 2007 сыллаахха Арктикатааҕы судаарыстыбаннай култуура уонна искусство үнүстүүтүн бүтэрбитэ.
 2006 сылтан Былатыан Ойуунускай аатынан Саха тыйаатырыгар артыыһынан үлэтин саҕалаабыта.
2016 с. СӨ Театральнай деятеллэрин союһа уонна Дьохсоҕон нэһилиэгэ олохтообут Саха АССР норуодунай артыыһа, РСФСР үтүөлээх артыыһа Пантелеймон Васильев аатынан бириэмийэ» анаммыта.
2017 с. Хлестаков оруолун иһин «Хаарыан хампа» өрөспүүбүлүкэтээҕи тыйаатыр бэстибээлигэр «Бастыҥ эр киһи оруола» бириис кыайыылааҕа.
2019 с. «Хаарыан хампа»  өрөспүүбүлүкэтээҕи тыйаатыр бэстибээлигэр А. Кулаковскай - Өксөкүлээх Өлөксөй айымньытынан Олоҥхо тыйаатырыгар туруорбут «Сэттэ мэтириэт» испэктээгэ «Бастыҥ испэктээк» аатын ылбыта.
2020 с. Алампа аатынан уопсастыбаннай бириэмийэ «Бастыҥ артыыс» номинацията иҥэриллиннэ.

 Айар үлэтэ 

 Тыйаатырга оонньуур сүрүн оруоллара: 

 Кириискэ – Ч.Айтматов «Хаарыан хампа күөх кытылым», 
 Гоша Чусовской – И.Гоголев «Кэрэ көмүскэлигэр», 
 Таас Уллуҥах – И.Гоголев «Дыгын Дархан», 
 Гарольд – К.Хиггинс «Ол сырдык саҕахха көрсүөхпүт», 
 Саачаан - И.Избеков «Сыгый Кырынаастыыр», 
 Өндүрүүс – А.Софронов «Үс ини-бии», 
 Манчаары Баһылай – А.Дойду «Мэҥэ халлаан оҕото Манчаары Баһылай»,
 Миисэ - А.Дойду «Ааттаах поэт Арбита», 
 Араан - У.Шекспир «Тиит», 
 Иирбит Ньукуус – П.Ойуунускай «Иирбит Ньукуус», 
 Фрост - И.Бергман «Альберти циркэтэ», 
 Омуннаах Уйбаан – Н.Неустроев «Тиэтэйбит», 
 Хлестаков – Н.Гоголь «Ревизор», 
 Дьарааһын – М.Варбут «Сэрии суруктара», 
 Аптаах киһи – П.Морозов «Таптал долгунугар уйдаран», 
 НКВД боломуочунайа - В.Харысхал «Тэпсиллибэт үтүө аат», 
 Ленин - Н.Лугинов «Максим»,  
 Гамлет – У.Шекспир «Мин доҕорум Гамлет», 
 улахан уол - Л.Пиранделло «Театрга буолбут түбэлтэ…», 
 Сааба - Д.Наумов «Сандаарар сарыал саллааттара» о.д.а. 

Туруорбут испэктээктэрэ: П.Ойуунускай «Ыраахтааҕы ыйааҕа», Л.Пиранделло «Театрга буолбут түбэлтэ…» уо.д.а.

Олоҥхо тыйаатырыгар туруоруулара: А.Кулаковскай «Сэттэ мэтириэт», А.Кулаковскай, А.Софронов, П.Ойуунускай «Үс күн».

Киинэҕэ оруоллара: Вера убайа – «Кэскил» 1,2, Андрей – «В поисках радости», Эльфедифор Евграфьевич –«Юбилей», Радион Варфоломеев - Таптал», ойуур киһитэ – «Көҥүл Боотурдар», Гаишник Макаров – «Эрчим», «Ким», браконьер – «Гектар», прокурор – «Дьикти саас».

Устубут киинэлэрэ: «Кэскил», «Юбилей», «Кыһын тымныы эрээри таптыыр дьоҥҥо ичигэс» (Д.Шадрины, А.Егоровы кытта), «Көҥүл Боотурдар», «Улыбнись» (Д.Шадрины кытта), «Эрчим уонна Ким», «Дьикти саас», режиссер Никита Аржаков көмөлөһөөччүтэ уо.д.а.

Категория:Актёрдар
Категория:Саха артыыстара
Категория:Дьон алпаабытынан
Категория:1985 сыллаахха төрөөбүттэр